36.39 REGOLAMENTI DWAR L-IMPORTAZZJONI TA’ FLIELES TAT-TJUR U BAJD BIEX JITFAQQAS L-AVVIŻ LEGALI 93 ta’ l-1995. L-AVVIŻ LEGALI 93 ta’ l-1995. 1. It-titolu ta’ dawn ir-Regolamenti hu Regolamenti dwar l-Importazzjoni ta’ Flieles tat-Tjur u Bajd biex jitfaqqas. Tifsir. 2. F’dawn ir-Regolamenti, sakemm ir-rabta ta’ kliem ma tkunx teħtieġ mod ieħor - "bajd biex jitfaqqas " tfisser bajd maħsub biex jitfaqqas u li jkun bajd tat-tjur; " Direttur " tfisser id-Direttur responsabbli għas-servizz veterinarju u tinkludi kull uffiċjal tad-dipartiment li jkun debitament awtorizzat mid-Direttur li jaġixxi f’ismu; "fellus tat-tjur " tfisser il-wild tat-tjur ta’ inqas minn tliet ijiem u li jkollu piż ta’ inqas minn 185 gramma u ma jkunx intama’; "tjur " tfisser pullam, dundjani, wiżż, papri, fargħuni, ħamiem domestiku u ħamiem tat-tiġrija, summien, faġani (gallina), u ħaġel (perniċi). 3. Avviż li d-Direttur. (1) Kull min ikun fiħsiebu jimporta bajd biex jitfaqqas u flieles tat-tjur ġewwa Malta għandu, mhux aktar tard minn erbgħa u għoxrin siegħa qabel il-ħin propost għall-importazzjoni, jagħti lid-Direttura vviż bil-miktub fil-formula murija fit-Tieni Skeda ta’ dawn ir-Regolamenti. (2) Id-Direttur jista’, fid-diskrezzjoni tiegħu, jaċċetta avviż fi żmien iqsar kif jidhirlu raġonevoli. (3) Id-Direttur jista’ wkoll jordna li l-kwantità ta’ bajd biex jitfaqqas u flieles tat-tjur li għandhom jiġi mportati għandha tkun limitata għal dak l-għadd li huwa jistabbilixxi wara li jqis kemmtiflaħtiehu l-hatchery ta’ l-importatur jew ir-razzett għat-tnissil. (4) L-importatur jista’ jimporta kwantità iżgħar minn dik murija fl-avviż imsemmi fil-paragrafu (5) ta’ l-Ewwel Skeda ta’ dawn ir-Regolamenti. 4. Kategoriji ta’ flieles. Għall-finijiet ta’ dawn ir-Regolamenti, flieles għandhom jitqassmu f’dawn il-kategoriji: (a) flieles għall-ikel (flieles li jitħaxxnu u jinqatlu qabel ma jaslu fl-istat ri produttiv); (b) flieles għall-produzzjoni tal-bajd (flieles li jitrabbew għall-produzzjoni ta’ bajd għall-konsum); (ċ) flieles għal dawn iż-żewġ għanijiet; (d) flieles parent stock (maħsubin għall-produzzjoni kummerċjali ta’ bajd biex jitfaqqas); (e) flieles grand parent stock (jew flieles li ma jkunux għall-produzzjoni kummerċjali jew flieles parent stock). 5. Reati upieni. Kap. 36. Kull min jimporta jew jittanta jimporta f’Malta, jew ibigħ, jesponi, iżomm jew joffri għall-bejgħ jew xort’oħra jikkummerċa jew jagħti lid-dipendenti tiegħu b’obbligu ta’ kuntratt, bajd biex jitfaqqas jew flieles tat-tjur u jinkisru dawn ir-Regolamenti, jew ifixkel jew ma jħallix li ssir l-ispezzjoni jew il-verifika jew li jittieħdu kampjuni jew jirrifjuta jagħti informazzjonijiet jew li juri d-dokumenti li jitolbu l-uffiċjali tal-kontroll jew xort’oħra jikser id-disposizzjonijiet ta’ dawn ir-Regolamenti, ikunhati ta’ reat kontra d-disposizzjonijiet tat-Taqsimiet II u III ta’ l-Ordinanza dwar it-Tħaris mill-Mard. 6. Kundizzjonijiet għall-importazzjoni. Bajd biex jitfaqqas u flieles ta’ ġurnata għandhom jissodisfaw, għall-importazzjoni, il-kundizzjonijiet stabbiliti fl-Ewwel Skeda.